Il-psikologu Nicholas Briffa xerred fuq il-profil tiegħu parti minn intervista tal-preżentatriċi Taljana Mara Venier, fejn tkellmet dwar saħħitha, kemm dik mentali kif ukoll fiżika. Venier titkellem dwar kif ċerti kliem li jgħidu n-nies kapaċi jkun ta' ħsara kbira għal dak li jkun. " Ilni tliet xhur ma niflaħx, għandi leżjoni f'nerv partikolari, qed nieħu ħafna mediċina u qattajt sajf għat-telgħa flimkien ma' żewġi. Darba minnhom tfajt ritratt tiegħi u tar-raġel b'inżul ix-xemx warajna u ħassejtni kuntenta li irnexxielna nqumu mis-sodda u ktibt li qegħdin nagħmlu mojito, u minnufih bdew ġejjin kumment bħal "aqta' xagħrek għax int xiħa"," tixrobx cocktails. Ħassejtni ħażin, imma għal mument biss, imbagħad għedt lili nnifsi, 'Xi trid?' U ma rreaġixxejtx." Venier tkompli tgħid li persuna tista' tikritika b'mod kostruttiv, jew b'mod edukat tgħid x'ma jogħġobhiex f'persuna oħra, iżda mhux li tinsulenta. B'mod partikolari l-perżentatriċi rat ħafna kummenti negattivi fuq id-dehra tagħha. "Wieħed jista' jgħid 'ma toġgħobniex bħala preżentatriċi'. Naċċettaha għax jiena persuna pubblika u huwa normali li n-nies jiddiskutu xogħli. Imma nħoss li dwar l-età u d-dehra fiżika verament isir bullying, bħal dak li jgħaddu minnu t-tfal. Imma ieqfu bl-attakki distruttivi dwar l-età, id-difetti fiżiċi u l-piż żejjed. Jien kburija bit-tikmix tiegħi, qegħda ngħix tajba bl-età tiegħi, inħossni mara sodisfatta u kuntenta." Hemm bżonn li nużaw dan il-messaġġ u nieħdu t-tagħlima minnu. Miktub Minn Interessat ħafna f'dak kollu li hu relatat mal-midja u x-xandir. Nistgħu ngħidu li hu ffissat fid-dinja tal-ispettaklu; kemm dik lokali kif ukoll internazzjonali. Isegwi d-drama Maltija ta' kull ġeneru u tassew japprezza t-talent Malti. Għandu esperjenza fejn jidħol kant, kif ukoll animazzjoni għat-tfal. Hu jħoss sodisfazzjon kbir meta jferraħ lil ħaddieħor u tkun xi tkun iċ-ċirkostanza jipprova dejjem iżomm tbissima fuq fommu. Stejjer popolari ''Għadha Kemm Ħallietna L-Mara Li Għamlitni L-Mara Li Jien!'' - Pawla ta' Liquorish "Dan Dak Li Niġbor Fil-Malja Tiegħi Regolarment Meta Mmur Ngħum" - Clare Agius "Xi Darba Jgħidu Kellu Raġun Frank Portelli. "Malli Rawha Riesqa Lejhom Tellgħu Il-Maskra Minnufih… Ġest Li Baqa' Ttimbrat F'Moħħi"